PITSBURŠKA BOLNICA
ČETVRTI SAT 10 H - 11 H
Čovjek je u elementu.
Što radi?
Izvodi drevni ritual nepoznatog porijekla
kako bi zaradio na Westbridgeu.
Tko pogodi zašto ne rade osvaja lovu.
Zanimljivo.
- U Veteranskoj to ne radimo. - Da.
- Kladite se? - Naravno.
Što ti misliš?
Kladim se na poplavu.
Bit će zatvoreni tri sata i dobit ćemo 20 njihovih pacijenata.
Poplava, četiri sata, 30 pacijenata.
U redu.
Izgleda da imaš konkurenciju.
Da, izgleda.
Dečki i cure, dosta zabave. Čekaju nas pacijenti.
Hoćeš da pozovem Langdona s trijaže?
Ne. Nije potrebno.
- Možemo i bez njega. - Ti si šef, šefe.
Daniel Ortiz...
Sljedeći.
Dobar dan.
Doktor mi je rekao da 20 minuta držim ulje na oku.
To je bilo prije dva sata.
Gužva je, ali pozvat ćemo vas.
Bože. Dobro, kada?
Provjerit ću. Pričekajte da vas prozovu.
- Hvala. - Sljedeći.
Oprostite. Dobar dan. Moj je brat ovdje.
Zove se Jackson Davis.
- Imate li osobnu? - Da.
Ja sam njegova sestra. Jada Davis.
Oprostite...
Čula sam da su ga priveli zaštitari s kampusa.
Došlo je do nekakvog sukoba na faksu.
- Je li dobro? Je li ovdje? - Ne znam.
Možete li mi reći je li ovdje?
Provjerit ću. Sjednite, javit ću vam.
U redu.
Sljedeći.
Osjeća li se Harlow slabo ili ima nesvjesticu?
Bolje je nego prije, ali glava me i dalje boli.
A sad me boli i želudac.
Je li jela prije nego što je popila ibuprofen?
Doručak mi nije...
Doručak mi nije najdraži obrok.
Smijete me gledati.
Ne grizem.
Oprostite.
Najprije ćemo vam izvaditi krv.
Hoće li beba iz zahoda biti dobro?
Bit će dobro.
Dobra vijest.
Bris nosa negativan je na COVID, gripu i RSV.
Ali mnogi drugi virusi mogu uzrokovati kašalj.
Baš sam sretnica.
Možete skinuti masku.
Zasićenost kisikom na 91 %.
Zasićenost kisikom je pala unatrag sat vremena,
a temperatura vam je porasla na 39,1 °C.
Dat ćemo vam paracetamol.
Jeste li bili vani? Ne može se disati.
Možda je zbog vrućine,
ali odvest ćemo vas na hitnu, gdje će vas pregledati.
Ne možete mi samo nešto prepisati?
Sigurno je prehlada.
- Morate nekamo ići? - Na posao.
Znam da je subota.
Ali nisam imala slobodan dan već...
Danas počinje vaš slobodan vikend.
Hej, Javadi.
Što planiraš za rođendan?
- Tko ti je rekao? - Priča se.
Ništa. Mrzim slaviti rođendan.
Samo jednom puniš 21 godinu.
Rođendan ti je?
Znači da si rak u horoskopu, zar ne?
Kužiš se u astrologiju, curko?
Da, previše se družim sa Santos.
- Bome. - Ne znam kako vam to uspijeva.
Živite i radite skupa?
To je moj križ.
Ne može biti gore od života s roditeljima.
Ne znam. Godinama ne živim s njima.
Nedostaju mi.
Vidim. Često si na onoj farmi.
Farmi?
Sjećaš se opečenog farmera od lani?
Eksplozija plina, umro je na intenzivnoj?
Da, jako tužno.
E pa on se igra obitelji s njegovom udovicom i bebom.
To je zeznuto.
Ne, nije tako. Dobro?
Pomažem Amy s gospodarstvom nakon suprugove smrti.
Prijatelji smo.
- Samo prijatelji. - Aha.
Samo prijatelji. S farmerskim povlasticama.
Što su farmerske povlastice?
Upotrijebi maštu.
Jesi li kad vidjela muzilicu?
Nećemo o tome, dobro?
Stižu dvojica iz Westbridgea.
Bol u prsima i trbuhu.
Robby želi vas troje.
- Hvala. - Idemo.
Dr. Santos. Unosite podatke u kartone?
Sad ću.
Manjkavi kartoni
uzrokuju diskontinuitete u skrbi.
Otežavaju naplatu.
Mrzim otežavati naplatu.
Pravovremeno dokumentiranje je ključno.
Riješite to do kraja smjene.
- Da, šefice. - Dobro.
Ne biste željeli ponavljati drugu godinu zbog toga.
Jebemti.
Vani je užasno vlažno.
Jest.
- Što se događa u Westbridgeu? - Zatvoreni su.
Preuzimamo njihove pacijente dok se ne otvore.
Kao da praznik nije dovoljan.
Nego, dr. Al-Hashimi...
Da?
Sviđa li nam se?
Djeluje mi prilično kul.
Tračaš glavnu pred glavnim?
Dr. Robbyju to ne smeta. Zar ne?
Usput, fora motor.
- Hvala. - Da.
Pamela Perry, 48 godina,
bol u abdomenu i povraćanje nakon chilaquila s pečenim jajima.
Tlak 108/64, puls 98.
- Kisik dobar. - U redu.
Dat ćemo joj Zofran i litru fiziološke.
- Može. - Hej, Whitakeru.
Kako ste, gđo Perry?
Nisam dobro.
Što imamo?
Jean Samba, 54 godine, bol u lijevoj strani prsa.
Boluje od hipertenzije, pije lizinopril i rosuvastatin.
Dvije doze nitroglicerina.
Dobri vitalni znaci, nije STEMI na EKG-u.
Dobio je 324 mg aspirina.
Pregledat ćemo vas, gospodine.
Ako On kaže da moram umrijeti, spreman sam proći kroz vrata raja.
- Što ćemo? - Ponoviti EKG.
Provjeriti troponin i hospitalizirati ga.
- Provjeriti PE i disekciju aorte. - To se podrazumijeva.
Dobro zvuči. Odmah stižem.
PITTSBURGH HITNA POMOĆ
- Koga to imamo? - Vince Cole, 23 godine.
Pao je kroz svjetlarnik cvjećarnice,
tri metra na paprat.
Ima glavobolju, ponavlja ista pitanja.
- Reagira na bolni podražaj. - Posjekotine od stakla.
Tlak 118/72, puls 98.
Zasićenost kisikom 99 %.
Ne uzima lijekove.
Vince, kako ste pali kroz svjetlarnik?
Vince?
Bili ste s njim?
Da, bavimo se parkourom. Predaleko je skočio.
To je ono skakanje sa zgrada?
Skoro je postao olimpijski sport.
Sad znamo zašto nije.
- Zjenice jednake i reagiraju. - Što imaš?
- Pad s 3 m. - Gadno.
Tri metra je granična visina za hitnu.
Smrtnost je 10 %.
Sve iznad 0 % je problem.
Netko je naporan, a to nisam ja.
Rekla si dvoje. Troje ih je.
Poslala sam ti pojačanje.
Jedan, dva, tri.
Hvala, ljudi. Bilo mi je drago.
Ultrazvuk.
Ogilvie, Joy. GCS, molim vas.
Otvorite oči, gospodine.
Dva boda očni i verbalni.
- Pluća su dobro. - Joy, dovrši GCS.
Stisnite moju ruku.
Četiri boda motorički.
Zasićenost kisikom 99 %. Puls 102, tlak 114/78.
- Ultrazvuk je uredan. - Glazba za moje uši.
Snimate dokumentarac?
Ne smijete snimati.
Zaštita privatnosti pacijenta. Što vam je s rukom?
Porezala sam se.
Može li netko odvesti Spielbergovu u čekaonicu,
gdje će je preuzeti trijaža?
Kreativni smo partneri.
Imam pisani pristanak da snimam sve za TikTok.
Maknite kameru.
Večeras moramo objaviti video.
To mi ne znači ama baš ništa.
Seane, možeš li je izvesti?
Netko će vam javiti kad bude stabilno.
Da je zamolila, pustila bih je da ostane.
Kakvo je stanje u salama?
Jeste li dobili koga iz Westbridgea?
Još ne, ali sigurno hoćemo.
CT trupa. Odmah.
Nema refleksa povraćanja. Moramo intubirati.
Smijem ja?
Vodim dnevnik.
Trebaju mi intubacije.
Može li, dr. McKay?
Naravno.
Trebam sisaljku.
Tubus, etomidat i sukcinilkolin.
Ambiciozno.
Podsjeća me na nekoga koga dobro znam.
Možeš se maknuti?
- Oprosti. - Upravo stiglo.
U redu.
Nije STEMI, ne mora ići na kateterizaciju.
Pretrage.
Daj mu nitroglicerin i javi kad dođe nalaz troponina.
Da. Hej, Jesse?
Možeš li ponoviti EKG, ali da mu elektrode budu na leđima?
Zašto?
T-valovi su visoki uz ST depresiju.
ST depresija je uobičajena.
Možda je posteriorni infarkt miokarda.
Dobro, reci glavnome. Ako se slaže, odradit ćemo.
Hvala.
Victoria, ako je CT uredan, trebat će lumbalnu punkciju.
Može.
Dr. Al-Hashimi.
Ovo je Jada Davis, Jacksonova sestra.
Hvala. Dobar dan.
Je li dobro? Zašto spava?
Nije surađivao kad su ga dovezli i morali smo ga uspavati.
„Nije surađivao”?
To nema smisla. Što se dogodilo?
Još uvijek pokušavamo sve pohvatati.
Doveo ga je zaštitar s kampusa.
- Elektrošokirao ga je jer... - Molim?
- Jer je bio nasilan. - Kako to mislite?
Sanirali smo ozljede,
a sada pokušavamo shvatiti zašto je bio tako uznemiren.
To uopće ne zvuči kao moj brat.
Nije pozitivan na droge,
pa sada ide na CT glave.
Tražimo uzrok.
Mogu li s njim?
Ne možete ići s njim, ali možete ga pričekati.
A onda ćemo vidjeti što dalje.
U redu.
Prvi sam put intubirao.
- Super. - Kakav kreten.
- Imate trenutak? - Što je?
EKG pacijenta s bolovima u prsima ne ukazuje na STEMI,
ali elektrode na leđima mogle bi otkriti posteriorni infarkt.
- Slažem se. - Želim ponoviti EKG.
Ali s elektrodama na leđima.
- Elektrode V7, V8 i V9. Bravo. - Hvala.
Dr. Robby je odobrio ponovljeni EKG.
Oprosti, imam pacijenta sa sepsom koji mora na intenzivnu.
Da.
Danas je gužva, zar ne?
Pa, 10.15 je, ovo je tek zagrijavanje.
Eno je.
Dr. Mohan, ovo je Lorrie Diaz, Orlandova supruga.
- Hvala, Perlah. - Hvala.
Dobar dan. Odvest ću vas k suprugu.
Oprosti što si morala biti sama.
Propustila sam prvo presjedanje i...
Uglavnom...
Hej.
Kako sam završio ovdje?
Pali ste na gradilištu.
Kolega vas je doveo.
Mnogo je bolje, ali ničega se ne sjeća.
To je uobičajeno nakon potresa mozga ili DKA-a.
DKA-a?
To je teško stanje uzrokovano dijabetesom.
Koliko je teško? Može li kući?
Najprije moramo očistiti krv od ketona.
Neko će vrijeme intravenozno primati inzulin
dok se ne vrati u normalu.
Najbolje je da ostane u bolnici.
U redu je, mama.
Sve ide kako treba, gđo Diaz.
Ozdravit će.
Moram mu izmjeriti šećer.
- Možemo li porazgovarati? - Naravno.
Riječ je o tome...
Nemamo zdravstveno.
Mislim da si ne možemo ovo priuštiti.
Pozvat ću Noelle Hastings, našu menadžericu.
Stručnjakinja je za zdravstveno osiguranje.
Ponudit će vam različite mogućnosti otplate.
- U redu? - Hvala.
Sranje.
- Što je bilo? - Elektrode se neće zalijepiti.
Smijem li leći?
- Umoran sam. - Da, čim završim.
Whitakeru, Louie je dobio anestetik.
Super. Imam problema s elektrodama.
Naravno.
Pokušaj s ovime.
Da. Ima smisla.
Možeš li...
Smijem li vam nanijeti nešto ljepljivo?
Da.
Ako morate odgađati neizbježno, neka bude tako.
Leći ćete kada završimo.
Mineralno ulje nije pomoglo.
To sam i ja rekla.
Što sad?
Možete čekati jedan do dva tjedna da ljepilo popusti.
Večeras organiziram zabavu.
Da ovako izgledam?
Druga je opcija da vam prerežem trepavice napola.
To će smanjiti snagu ljepila.
Učinimo to.
Lezite, molim vas.
Ne pomičite glavu i ne otvarajte oko.
Ne mogu ga otvoriti.
Zato sam ovdje.
Ne, vaše drugo oko.
U redu. Počinjemo.
Savršeno, g. Samba. Sve je u redu.
Vrti mi se u glavi.
Uskoro ćete leći.
Pas mater.
Elevacija ST segmenta. Elektrode V7, V8 i V9.
Posteriorni STEMI.
Što je to?
Najgori oblik infarkta.
G. Samba?
G. Samba!
Trebam pomoć!
Nema pulsa. Počni masirati.
Punim na 200.
Odmakni se.
Nastavi masirati.
- Kod STEMI. Bio je posteriorni. - Dobro si odlučio.
- Stavio si elektrode? - Da, za svaki slučaj.
Prestani s masažom.
- Normalan sinusni ritam. - U redu.
Snažan puls. Izmjeri mu tlak.
Pripremit ćemo ga za kateterizaciju.
G. Samba.
Dobro ste. Nećete vidjeti vrata raja.
Jako dobro, Whitakeru.
Hvala.
Je li pacijent ikad flertovao s tobom?
Naravno. Zašto?
Imala sam pacijenta jutros.
Ispalo je da je kriminalac,
ali uz njega sam zaboravila svjedočenje.
- I dalje se brineš zbog toga? - Da. Brojim sate.
Još pet, ako te zanima.
Zdravo, gđo Ronson.
Zovite me Phylicia.
Phylicia, ja sam dr. King.
Ovo je dr. Santos.
Zašto ste ovdje?
Već me nekoliko dana muči gadan kašalj.
Pušite li? Imate li produktivan kašalj? Bol u prsima?
Ne, ne i ne.
Pokupila sam nešto na poslu.
- Neki virus kruži. - Gdje radite?
- U banci PNC. - Molim vas, nagnite se.
Možda je uredska viroza.
Ili sam pokupila nešto u teretani. Stalno sam ondje.
Imate li kakvo pitanje, dr. Santos?
Što?
Imate li kakvo pitanje za pacijenticu?
Ne, nemam.
U redu. Što ste čuli?
Pucketanje na desnoj strani.
U redu. Morat ćemo vam snimiti pluća.
Hoće li dugo trajati? Možda još stignem u ured.
Ne bi trebalo.
- Možete naručiti rendgen. - Da.
Kako ide?
Preuzbudljivo je.
Definitivno vrijedi 200 000 dolara studentskog zajma.
Za površinske ozljede Steri-Strip. Za dublje Dermabond.
Kako znaš treba li šivanje, Joy?
Ako su rubovi rane pod izrazitom tenzijom.
Nisam znala da se zoveš Joy.
Morat ću reći roditeljima da su bili u trendu.
Odrađen CT glave, vrata, trupa i zdjelice.
- Sve je uredno. - Sretnik.
Malo curi.
Pritisni dvije minute. Ako ne upali, lidokain i adrenalin.
- Najavili ste ga na kirurgiju? - Jebemti!
- Što je? - Ovo.
- Fiziološka. - To je samo mala posjekotina.
Došla si u kontakt s krvi.
- Sada si pacijent. - Vi to ozbiljno?
- Igla? - Komadić stakla.
- Evo. - Hvala.
Nemamo njegov karton. Ne znamo ima li HIV ili hepatitis.
Naručit ću pretrage krvi na HIV i hepatitis B i C.
- Treba joj postekspozicijska profilaksa. - Možda ne.
U slučaju izloženosti na poslu rezultati testa na HIV dobiju se za sat.
Potkožna ubodna rana.
Nisu oštećeni ni zglob ni tetive.
Drži na povišenom, pritisni i stavi flaster.
Uzmi PEP ako želiš dok čekaš rezultate testa.
Otvori karton. Poslat ću sestru da ti izvadi krv.
Super.
Stiže nam još nekoliko pacijenata iz Westbridgea.
- Znamo li kad će početi raditi? - Još ne.
Da povučemo Langdona s trijaže?
Ne.
Prvi mu je dan, treba se uhodati.
Razumijem. Pazit ću.
Najljepša hvala.
Promijenit ćete okladu?
Procjenjujem izglede.
Bez brige. Častim pićem kad dobijem okladu.
Uskoro će se vratiti.
Na CT-u je gužva.
Trebam li se brinuti?
Najbolje da pričekamo rezultate.
Ovo...
Ovo uopće nema smisla.
Moj brat uopće nije takav.
Najsrdačnija je osoba koju poznajem.
Nikad nije ljut. Gotovo nikad ne viče.
Nikad nije imao ovakvu epizodu?
Nije, koliko ja znam.
U sjajnoj je vezi.
Studira pravo jer želi pomagati ljudima.
Uvijek mi govori da trebam slijediti snove,
čak i ako to znači da će me se roditelji odreći.
Da ih nazovem?
To bi bilo dobro.
Ovo bi moglo biti ozbiljno.
Hvala.
- Novi radiolog je seksi. - U redu.
CT glave je uredan, kao i nalazi krvi i urina.
Što mu je onda?
Još ne znamo.
Moramo napraviti lumbalnu punkciju.
Možda je riječ o infekciji tekućine koja okružuje mozak,
o virusnom encefalitisu.
On može uzrokovati poremećaj svijesti i zbunjenost.
Može li se liječiti?
Da.
U redu.
Dobro.
Idem po dr. Al-Hashimi.
- Hvala vam. - Nema na čemu.
To smo i mislili.
Slomili ste kokciks.
Trtičnu kost.
Ovo ovdje trebalo bi biti poravnato s ovime ovdje.
- Trebam li operaciju? - Ne.
Zacijeljet će sama od sebe, ali za otprilike šest tjedana.
Šest tjedana?
Svaki vikend idem na spoj u restoran.
Ne morate otkazivati rezervacije.
Večeramo u restoranu Pino’s, najboljem talijanskom restoranu.
Zatim čašica u mom stanu.
A na kraju doručak u krevetu.
U redu.
U tom ćete slučaju morati uzeti stanku.
Moja najveća sreća moj je društveni život.
Postoji li još nešto?
Postoji postupak kojim se komadići kosti vrate na mjesto.
- Tako će brže zacijeljeti. - E to je već nešto.
Jako će vas boljeti.
- Ali samo nakratko. - Podnijet ću.
U redu. Dođite. Presvucite se.
Kako ste?
Sada sam bolje.
Stigla je rendgenska snimka vašeg stopala.
Nema loma.
Elastični zavoj, led, mirovanje. Držite nogu na povišenome
i popijte ibuprofen ako vas bude boljelo.
Znači, to je to?
Ako vas boli dok hodate,
možete dobiti štake na dan ili dva.
Znači, više vas neću vidjeti.
Ne kao pacijent. Ali bilo mi je drago, Briane.
Također, dr. McKay.
Znate, večeras sam planirala
posjetiti nekoliko galerija u Lawrencevilleu.
Jeste li bili u onoj u 40. ulici?
Ne, ali namjeravala sam. Oko 21 h?
Može.
- Fora. - Fora.
Oživio sam lika s parkoura i intubirao srčanog bolesnika.
Mislim da mogu ovo.
Bilo bi najbolje da prvi put gledaš.
Kako vaš zub?
Pola lica mi je utrnulo.
Tako i treba biti.
U redu.
Imamo upaljeno zubno meso...
Kod zuba broj 23, lateralnog sjekutića.
Koje se širi...
U apikalni apsces.
- Opet točno. - Mali je pametan.
Priključi sisaljku. Pomaknut ćeš zubno meso.
Louie, ovo je privremeno.
Morat ćete otići k zubaru da vam izvadi zub.
Pronaći ćete mi ga?
Razgovarat ćete s Dylanom.
Je li dr. Collins u blizini?
Ona mi uvijek pomogne.
Završila je specijalizaciju
i sada radi u Portlandu.
- U Portlandu? - Da.
Mislim da je odande.
Posvojit će dijete. Željela je biti bliže roditeljima.
To je baš lijepo.
- Spremno je. - Dobro. Spremni?
Šprica od 3 ml
i igla od 0,9 mm. Ulazimo u najsočniji dio
i ciljamo vrh.
Šaljemo u labos?
Ne. Dat ćemo mu penicilin kalij.
Bockanje u usta je zastarjelo.
Kao ja.
Oba roditelja rade, a nemaju zdravstveno?
Orlando i njegova supruga zaposleni su na nepuno radno vrijeme,
a poslodavci ne pokrivaju zdravstveno.
- A Medicaid? - Nažalost, nemaju uvjete.
Njihov godišnji prihod
prelazi granicu za Medicaid.
- Znači, zarađuju previše? - A u isto vrijeme premalo.
Žive iznad granice siromaštva,
ali od plaće do plaće.
Mislim da bi im najpametnije bilo da kupe privatno osiguranje
kroz Zakon o pristupačnoj skrbi.
Hvala.
Moji roditelji nemaju zdravstveno?
Žao mi je, Ana.
Koliko će ovo koštati?
Ne znam.
Ali sama obrada na hitnoj koštat će tisuće dolara.
Nešto ćemo smisliti, dobro?
Ljubičasti čep je za CBC, crveni za biokemiju i serološke pretrage.
U redu.
- Spremna? - Da.
Teško mi je naći venu.
Sad ili nikad.
U redu.
Jedan, dva, tri.
- Dobro je. - Hvala Bogu.
Stavi čep.
Trebaš otpustiti povez.
Da. Oprosti.
Labos neće uzeti uzorak bez inicijala, vremena i datuma.
- Kako se osjećaš? - Divno.
Nadam se da ću ovo raditi svaki dan.
Gotovo.
Drži pritisnuto minutu.
Inicijali, vrijeme, datum.
Sranje.
Treba počistiti.
Oprostite.
Kako je?
Stabilno je. Sjajno je.
Ne izgleda sjajno.
Ima li oštećenje mozga?
CT glave nije pokazao krvarenje ni prijelom.
Vjerojatno gadan potres mozga.
Teško je reći kada će se probuditi.
- Je li slomio što? - Vjerojatno nije.
Zahvaljujući paprati.
CT trupa je uredan, nema unutarnjih ozljeda.
Što je ono?
Trebamo respiratornu terapiju.
U redu.
Jedan, dva, tri, prebaci!
Ventilator ne radi?
Krvari iz leđa. Moramo ga okrenuti da pogledamo.
Odmaknite se, Tanya.
Jedan, dva, tri, diži!
Jedan, dva, tri,
okreni! Dobro.
Sranje.
- Lijevi bok. - Oprezno. Možda ima stakla.
Posjekotina dužine 2 cm. Set za šivanje, konac 0,1 mm.
Nije krvario kad smo ga okretali pri dolasku.
Ne, ali pomicali smo ga na CT-u.
Možda smo razbili ugrušak.
Blago krvarenje.
Možda budemo morali zašiti osmicom.
Da, komadić stakla. Ispod kože.
- Miče se? - Da, mogu ga pomicati.
- Izvući ću ga. - Nemoj.
Sranje.
- U redu. - Veći je nego što sam mislio.
Čini se da je arterijski.
Može li mi netko dodati gazu?
Pozlit će mi.
- Stisnite sa svih strana. - Da.
Mogu ga vratiti.
- Ne! - Ne! Već si dovoljno učinio.
- Da ga onda izvadim? - Nipošto.
Staklo je blokiralo arteriju.
Više je ne blokira. Tlak pada. Zovite kirurgiju.
- Tražila sam te. - Pronašla si me.
Stigla je rendgenska snimka gospođe koja kašlje.
Čudan inflitrat. Jesi li vidjela?
Ne, ispunjavam kartone.
Pogledaj.
- Da, u donjem desnom režnju. - Izgleda kao aspiracijska pneumonija.
Razmisli. Kako tekućina može završiti u plućima?
Disfagija, poremećaji gutanja.
Ali ona nije starica koja se guši hranom.
Da. Ili dugotrajno povraćanje.
Onda nedavni gastroenteritis ili trovanje hranom.
Da. Ili...
Ili poremećaj hranjenja.
Misliš da ima bulimiju?
Opsjednuta je vježbanjem.
Pogledaj caklinu s unutarnje strane sjekutića.
Kako ono ide...
Ako nije u diferencijalnoj, neće biti ni u konačnoj dijagnozi.
Znaš to...
Da, znaš. Znaš to.
- Lijepo odrađena punkcija. - Hvala.
Zdravo. Zvali ste zbog Jacksona Davisa?
Da, jesmo.
Victoria će predstaviti slučaj.
Ovo je Jada, Jacksonova sestra.
Ovo je dr. Jefferson sa psihijatrije.
Psihijatrije? Mislite da ima psihičkih problema?
Najbolje je da sve pokrijemo.
Znat ću više nakon razgovora s vašim bratom.
U redu.
Zdravo, Jacksone.
Jacksone, možete li se probuditi?
- Jacksone. - Rekli su da je pod sedativima.
Vratit ću se poslije.
To je bilo brzo.
Da. Sljedeći put pričekajte da se pacijent probudi
pa me onda pozovite.
Psihijatri su najkorisniji kad mogu razgovarati s pacijentima.
Malo sam se požurila.
Dogovoreno.
Hvala.
Oprostite.
Tlak je porastao nakon jedne vrećice krvi.
- Koji kurac? Bio je stabilno. - Mala promjena.
Pripremi stezaljku.
Koji je genije izvukao ovo?
Mislio sam da je komadić.
Sljedeći put prepusti to odraslima.
Dr. McKay, spremni?
Izgleda kao ledenica.
Božić u srpnju.
Sophie, možeš li se javiti?
Ubrizgavam XSTAT.
- Halo? - Što je to?
Šprica napunjena sićušnim komadićima hemostatske spužve koji se šire.
U redu, hvala.
Specijalizant s radiologije nešto je previdio.
U paralumbalnoj muskulaturi lijevo nalazi se strano tijelo.
Više ne.
Sindrom novih specijalizanata.
U redu.
Izgleda prilično suho.
Na površini.
Vratimo ga natrag.
Jedan, dva, tri, prebaci!
Jedan, dva tri, okreni!
Jedan, dva, tri, dolje!
U redu. Može na ponovni CT.
Interventni radiolozi ga čekaju.
- Vidi je kako sve drži pod kontrolom. - Da.
Kako ste?
Nisam baš dobro.
Donijet ću vam đumbirovo pivo.
Na hitnoj nikad ne vadimo strano tijelo koje je duboko.
To prepuštamo kirurzima.
Neće se ponoviti.
- Baš sam te tražio. - Naravno.
Čini mi se da me izbjegavaš.
Izbjegavam? Nikad.
Ne, samo sam jako zauzet. Živim san.
Spašavam umorne i siromašne američke mase koje žele biti slobodne.
- Pravi si svetac. - Svaki si dan to govorim.
Čuo sam da si nedavno imao motociklista koji je nastradao.
Da.
Nije mu bilo pomoći.
I ne, nije nosio kacigu.
Zanimljivo.
Jedna nesreća neće me odvratiti od putovanja.
Nisam ni rekao da bi trebala.
Nadam se da je umro dok je radio ono što voli.
Baš si... optimističan.
Čaša mi je uvijek napola puna.
- Nisam na tvom kauču. - Znam.
Imamo sukob interesa.
Zašto? Jer smo prijatelji?
Vidi ti njega. Izgovorio si riječ na „P”. To je napredak.
Izgovaram mnoge riječi na „P”. Terapija djeluje.
Imam nekog novog za tebe.
Ne trpi sranja.
- Svidjet će ti se. - Nadam se.
Posljednje dvije nisu baš bile... po mom ukusu.
Nisu bile empatične?
Gle, katkad treba malo vremena
da pronađeš ono što tražiš.
Morat će pričekati jer sutra odlazim na dopust.
Možemo se čuti Zoomom.
Bit ću na motoru. Zoom, zoom.
Kladim se da je netko bacio petardu u zahodsku školjku.
Moraš biti baš glup.
Ljudi su glupi.
Da.
Što ima?
Želiš se kladiti?
Da. Možda. Da.
Gle, primam samo gotovinu.
Ništa na dug.
U redu. Imam novac, dobro?
Napokon sam dobio prvu plaću, tako da...
Lijepo.
Stavljam 40 dolara
na nestanak struje.
- Lijepo. - Vidi ti lovatora.
- Čestitam, doktore. - Hvala.
Sviđa mi se ova tvoja strana.
- Bolje? - Ne.
Kakvo je to superljepilo?
Zar je to važno? Oko mi je i dalje zalijepljeno.
Mogu još nešto pokušati.
Ne, dosta mi je. Tražila sam dr. J. Želim da dođe.
Neko vrijeme nisam radio. Ne znam nikakvu dr. J.
Jedna je od najboljih u Pittsburghu.
Aha, dr. J.
Učinite što morate, moja damo.
Treba mi dobar hvat da bih mogla namjestiti kost.
Evo ga.
Pokušajte se opustiti.
Otvorite usta i duboko dišite.
Nisam ovako zamišljao naš prvi intimni susret.
U redu. Imam je.
Na tri, dobro?
Jedan,
dva...
Jebemti!
- Rekli ste na tri. - Znam.
To je da se ne napnete.
Mislim da je upalilo. Kako se osjećate?
Smijem li sjesti?
O, Bože.
Definitivno je bolje.
Moj Bože.
Mogu li vas zagrliti?
Možda poslije, dobro?
Aspiracijska pneumonija? Kako se to dogodilo?
Događa se kada bakterije iz usta ili želuca
dospiju u dušnik.
Uzrok može biti gušenje hranom ili povraćanje.
Pijete li mnogo alkohola? Toliko da izgubite svijest?
Ne, baš i ne pijem.
Jeste li imali želučanu virozu ili trovanje hranom?
Ne i ne.
Možemo li vam pogledati usnu šupljinu?
Zabacite glavu i zinite.
Što je?
Caklina na stražnjem dijelu zuba je uništena.
Što to znači?
To se događa kada osoba često izaziva povraćanje.
Želučana kiselina razgradi caklinu.
Kakve to veze ima sa pneumonijom?
To je možda uzrok.
Možete li mi samo dati lijek?
Da, možemo.
Dr. J. Napokon.
Drago mi je, dr. J.
Ovo je Willow, vaša nova pacijentica.
Zapravo sam studentica.
Pogledala sam sva vaša videa.
Onaj o napornim kolegama jako mi je pomogao.
Moram ga pogledati.
Nego, što muči Willow?
Zalijepila sam oko superljepilom.
- Rezanje trepavica i ulje nisu pomogli? - Nisu.
Onda predlažem uklanjanje trepavica.
Slažem se, dr. J.
Samo ako ćete vi to učiniti.
U redu. Da, naravno.
Da. Naslonite se.
Zažmirite i pokušajte biti što mirniji.
U redu.
Izvolite, doktorice.
Hvala, dr. Langdon.
U redu, počinjemo.
Koliko pratitelja imate, dr. J.?
Više nego što biste pomislili.
Evo.
Uspjeli ste.
O, Bože. Izgleda užasno.
Mogu staviti umjetne trepavice, zar ne?
Kako ste, g. Diaz?
Mnogo bolje.
Moramo razgovarati o vašem uznapredovalom dijabetesu.
Ovo je dr. Kwan, studentica.
Sve što kažete ostaje među nama.
Uzimam manju dozu inzulina nego što bih trebao.
Koliko manju od prepisane?
Upola manju.
Imao sam zdravstveno na bivšem poslu, ali izgubio sam ga tijekom pandemije.
Tada mi nije bio problem uzimati terapiju.
Imao sam i sjajnog liječnika.
Sad sam prepušten sâm sebi.
- Imate li glukometar? - Da.
Ali ne mogu si priuštiti testne trake.
Preskupe su.
Ne bih o tome pred obitelji.
- Bok. - Bok.
Moje djevojke.
Čula si se s braćom?
- Na nogometu su. - Imam dobru vijest.
Pokrenula sam GoFundMe kampanju.
Što?
Prikupljam novac za liječenje
jer nemaš zdravstveno.
Ne, ne.
Otkaži to, odmah.
Ali zašto?
Radim. Ne trebam milostinju.
- Ali, tata, već imamo... - Ana!
Čula si me. Otkaži to.
Isuse, Orlando.
Louie, došao sam vas provjeriti.
- Kako ste? - Dobro.
- Zub me puno manje boli. - Drago mi je.
Zaglavili ste s nama sljedeća tri sata.
Moramo pratiti tlak.
Može piće dok čekam?
Voda ili sok od naranče?
Zaboravite.
Kako vaša djeca?
Oni su divna mala čudovišta.
Tanner ima pet godina, a Penny tri.
Nisu li djeca blagoslov?
Jesu, ali uopće ih ne zanima spavanje.
A imamo i psa koji kopa rupe u dvorištu.
Koliko vam je travnjak izložen suncu?
Ne znam. Prilično.
Posijte višegodišnji ljulj.
Nemojte ga obilno zalijevati
i ogradite ga da pas ne hoda po njemu.
Impresioniran sam.
Što da kažem? Volim travu.
Ne, ozbiljno, kako to znate?
Bio sam vrtlar.
Održavao sam vrtove i travnjake.
Robby.
Imaš trenutak?
- Dr. Langdon. - Dr. Al-Hashimi.
Kako je na trijaži?
- Donnie i ja držimo sve pod kontrolom. - Fino.
Završite to što radite i pridružite nam se.
Očekujemo još pacijenata iz Westbridgea.
Može.
Želim vam reći da mislim da je sjajno
što ste u Programu za pomoć liječnicima.
To je velika obveza.
Da, isprva je bilo teško,
ali prva je godina pri kraju.
Još samo četiri.
Novčić za tvoje misli.
Morat ćeš platiti mnogo više.
Nemam love. Uzmi ili ostavi.
Dan nije onakav kakav sam očekivao da će biti.
Imali smo uzbunu. Langdon je bio slobodan.
Nadao sam se da neću biti ovdje kad dođe.
Bili ste jako bliski.
Možda ti svemir ovako poručuje da je vrijeme da se pomirite.
Možda.
Možda ne.
Danas ćete morati ostati u bolnici. Dobit ćete antibiotike intravenozno
i pratit ćemo zasićenost kisikom.
U redu.
Što ako...
Što ako sam izazivala povraćanje?
Pa...
Bulimija je izlječiva.
Htjela sam prestati.
Tako sam i prije.
Moja se obitelj okuplja oko stola.
Jedemo kada slavimo. Jedemo kada žalujemo.
Stalno jedemo.
A na faksu je bilo važno samo kako izgledaš.
To je jako stresno.
Počela sam povraćati.
Svi su rekli da sjajno izgledam.
Počela sam češće ići u teretanu.
Nisam morala toliko povraćati.
Lani sam izašla iz veze. Sve se vratilo.
Dugoročno činite štetu svom tijelu.
I to neće prestati samo od sebe.
U redu je tražiti pomoć.
Možemo vas uključiti u program za poremećaje hranjenja.
- Ovdje u bolnici? - U dnevnoj bolnici.
Išli biste na grupnu i individualnu terapiju
jedanput ili dvaput tjedno.
Voljni ste ići na terapiju?
Valjda.
Kakvog terapeuta želite?
Muškarca, ženu?
Željela bih crnkinju.
Možemo to srediti.
Hvala.
Bravo.
Crnkinjama se poremećaji hranjenja često ne dijagnosticiraju.
- Zbilja? - Nažalost, da.
Mislila sam da patim od poremećaja hranjenja u srednjoj,
tako da sam istraživala.
Nisam... Ne, samo sam...
Sestra i ja bile smo jako izbirljive što se tiče hrane.
Boja i tekstura,
povrće i riba,
jaja,
ljigava bamija, šparoge... Odvratno.
- Izluđivale smo roditelje. - Jaja. Čudno.
Nije toliko.
U zaostatku sam s ispunjavanjem kartona.
Ako želiš razgovarati, tu sam.
O čemu?
O drugoj godini? Teža je od prve.
Da. Nadzirem studente, stažiste,
ne stignem ispunjavati kartone.
Čekaj da dođeš na internu, kiruršku i kardiološku intenzivnu.
Totalno je intenzivno.
To mi zvuči kao eufemizam.
Postaneš bolja liječnica
dok liječiš one najteže bolesne.
Reci to ovim kartonima.
Diktiraj. Tako je brže.
Što je s pacijentom iz Westbridgea?
- Nisi mi rekao koliki je troponin. - G. Samba.
- Imao je posteriorni STEMI. - Što?
EKG ga nije otkrio?
Obično tako bude.
Većina bi ga liječnika previdjela.
Ali ti nisi.
Posrećilo mi se.
Kako god, Fuckleberry.
Oprosti, jesam li te nečime naljutio?
Ne.
Dobro.
- Hej. - Što ima?
Imam povratnicu. Sjećaš se Debbie Cohen?
Baš i ne. Jutros sam imao 16 pacijenata.
Restoranska radnica s celulitisom na dorzumu stopala?
Dobila je cefaleksin. Označio sam granicu.
Stavio sam joj topli oblog, ali trebao bi pogledati.
Zdravo. Dr. Langdon.
Nisam vas očekivao tako brzo.
Boli vas želudac od lijeka?
Ne. Bol se pogoršala.
A i crvenilo se proširilo preko označene granice.
Pogledajmo.
Čini se da tablete ne pomažu
protiv infekcije.
Dat ćemo vam antibiotike intravenozno
i prebaciti vas na hitnu.
Je li loše?
Ne ako saznamo što je to.
- MRSA? - Možda još gore.
Prijevod titlova: Ivan Fremec